# Gwahodd dyfynbris

Dyma wahoddiad i'w ddefnyddio am gaffaeliadau safonol islaw’r trothwy.

**Teitl y prosiect:** **Cyngor Celfyddydau Cymru – y Coronafeirws a'r Celfyddydau**

**Cyfeirnod y contract:** **Comms01/2021-22**

1. Dyma eich gwahodd i roi inni ddyfynbris am y gwasanaethau yn y briff canlynol a'r Atodlen brisiau atodedig yn unol â'r amodau canlynol.
2. Bydd eich dyfynbris yn unol ag Amodau Contract Safonol y Cyngor am wasanaethau ac unrhyw Amodau Atodol sydd ynghlwm.
3. Dylid dychwelyd eich dyfynbris i'r cyfeiriad isod i’n cyrraedd erbyn 1pm ar y dyddiad isod.
4. Rydym ni wedi ymrwymo i leihau effaith ein gwaith ar yr amgylchedd. Anogwn ein holl gyflenwyr i fabwysiadu ffordd amgylcheddol gadarn o weithio gyda’r nod o leihau niwed amgylcheddol lle bynnag y bo'n bosibl.
5. Gallwch gyflwyno eich dyfynbris yn Gymraeg, yn Saesneg neu'n ddwyieithog. Ni fydd iaith y dyfynbris yn effeithio ar sut yr ymdriniwn ag ef. Rhaid ichi sicrhau bod eich dyfyniad yn ein cyrraedd erbyn y dyddiad cau. Nid ystyriwn rai hwyr.
6. Nid ydym ni wedi’n hymrwymo i dderbyn y dyfynbris isaf nac unrhyw un o ran hynny na’r contractwr fel unig gyflenwr.
7. Bydd y prisiau yn y dyfynbris yn aros yn ddigyfnewid drwy gydol y contract. Dylech ddangos Treth ar Werth (TAW) ar wahân, a dylid rhoi'r Rhif Cofrestru TAW.

|  |  |  |  |
| --- | --- | --- | --- |
| **Dyddiad y gwahoddiad** | 22 Ebrill 2021 | **Dyddiad cau** | 1pm ar 5 Mai 2021 |
|  |  |  |  |
| Contractwr: | Cyngor Celfyddydau Cymru | Ffôn: | 029 2044 1307 / 1344 |
|  |  |  |  |
| Enw: | Siôn Brynach, Pennaeth Cyfathrebu / Iwan Llwyd, Swyddog y Wasg a Chyfathrebu | E-bost: | cyfathrebu@celf.cymru |

**Y Briff**

Dymunwn gael fideo byr wedi’i gynhyrchu (yn Gymraeg a Saesneg) sy’n archwilio ymateb sefydliadau allweddol yn sector celfyddydol Cymru i’r pandemig.

Ffocws y fideo fydd gwaith Portffolio Celfyddydol Cymru – ein rhwydwaith o sefydliadau y rhoddwn arian refeniw iddynt.

Bydd y fideo hefyd yn sôn am ein cymorth ariannol iddynt yn ystod pandemig ond heb ganolbwyntio arno. Y bwriad yw dangos gwaith y Portffolio sy'n wynebu'r cyhoedd gyda dychymyg, arloesedd a gwytnwch yn wyneb y pandemig.

**Cefndir**

**Cyngor Celfyddydau Cymru**

Dyma gorff swyddogol Cymru sy’n ariannu a datblygu'r celfyddydau

1. Bob dydd, mae pobl ledled Cymru yn mwynhau’r celfyddydau a chymryd rhan ynddynt. Rydym ni’n cefnogi a thyfu'r gwaith drwy wario arian cyhoeddus gan Lywodraeth Cymru a chan y Loteri Genedlaethol
2. Drwy fuddsoddi felly, rydym ni’n cyfrannu at safon bywyd a les diwylliannol, cymdeithasol ac economaidd ein pobl

Cafodd y pandemig effaith fawr ar ein sector – y gweithwyr, y gynulleidfa a’r cyfranogwyr.

Mae bron pob lleoliad wedi'i gau ers Mawrth 2020, ac mae cyfleoedd artistiaid a gweithwyr llawrydd i weithio wedi’u crebachu’n sylweddol.

Ond mae rhai pethau gwych ac ysbrydoledig wedi digwydd hefyd. Rydym ni am ddathlu gwytnwch a dychymyg y celfyddydau a chreadigrwydd ein sefydliadau a'n hartistiaid.

**Themâu posibl**

Yn fuan ar ôl y cyfyngiadau, aeth y celfyddydau ar-lein gan gynnal digwyddiadau, arddangosfeydd, gweithgarwch addysgol a chyfranogol ar lwyfannau digidol er budd iechyd meddwl a lles pobl.

Mae gwaith eithriadol wedi digwydd drwy ffyrdd arloesol o gysylltu â’r gynulleidfa a datblygwyd partneriaethau newydd.

Ond daeth yn amlwg hefyd fod y pandemig yn cael effaith waeth ar rai pobl a chymunedau. Gwelsom wahaniaethau mawr yng ngallu rhai cymunedau i gael gafael ar ein harian, ein gwasanaethau a’n cyfleoedd. Rhaid i’r celfyddydau'n ehangu'r amrywiaeth o bobl y maent yn gweithio gyda nhw, yn enwedig y rhai sydd wedi profi rhwystrau o'r blaen.

Mae'r celfyddydau wrth wraidd cymunedau – weithiau mewn ffyrdd annisgwyl. Mae’r Portffolio wedi hyrwyddo gwahanol weithgarwch digidol gan ddosbarthu bwyd o leoliadau celfyddydol ac offer amddiffyn rhag y feirws.

Mae'r celfyddydau hefyd wedi cyfrannu at yr ymateb i’r pandemig gan gynnig eu cyfleusterau ar gyfer sgrinio ac mae’r staff hefyd wedi gwirfoddoli gyda Phrofi ac Olrhain.

**Diogelu a chefnogi'r celfyddydau**

Rydym ni wedi gweithio'n galed i gefnogi'r sector drwy’r pandemig. Yn gyntaf aethom ati i ail-bwrpasu ein harian gan y Loteri Genedlaethol i sefydlu cronfa argyfwng gwerth £7.5 miliwn i gynorthwyo gweithwyr llawrydd a sefydliadau sydd mewn perygl. Wedyn roeddem ni wedi dosbarthu dros £35 miliwn o gymorth brys wrth gydweithio â Llywodraeth Cymru.

Bydd rhagor o arian gan y Loteri Genedlaethol ar gael yn 2021 i sefydliadau ac ymarferwyr.

Dylai'r cymorth gael ei grybwyll yn y fideo ond heb fod yn ffocws.

**Edrych ymlaen at adferiad**Bydd y celfyddydau'n bwysig i adfywio pobl, lleoedd a chymunedau a chyfrannu at adfywiad yr economi.

Mae'r celfyddydau'n barod i ailddechrau eu gwaith cyhoeddus gan ei wneud yn fwy arloesol pan ddaw’r cyfyngiadau i ben. Bydd y dyfodol hefyd yn well na’r gorffennol gan greu cymdeithas sy'n decach, yn fwy cynhwysol ac yn fwy cynaliadwy.

Rhaid i bawb cael cysur, mwynhad ac ysbrydoliaeth y celfyddydau.

**Cyllideb a manyleb**

Uchafswm yr arian sydd ar gael yw £7,500 gan gynnwys TAW a threuliau.

**Allbwn:** rhowch ddyfynbris manwl i gynhyrchu fideo 5-10 munud a nifer o rai byrion 20 eiliad yr un i’w defnyddio ar y cyfryngau cymdeithasol. Rhaid i'r fideos fod yn ddwyieithog neu fersiynau yn y Gymraeg a’r Saesneg. Rhaid ichi ystyried a oes angen llais a cherddoriaeth a dylai hynny fod yn rhan o’r dyfynbris. Rhaid i bob fideo gael ei is-deitlo yn Gymraeg ac yn Saesneg a bod mewn fformat safonol fel mp4 neu AVI. Wrth gyflwyno, rydych chi’n cadarnhau bod yr holl ganiatâd angenrheidiol ar gyfer pob deunydd neu gyfraniad trydydd person wedi’i sicrhau am holl gynnwys y fideos. Efallai y byddwn ni’n gofyn am brawf o hyn. Peidiwch â chyflwyno unrhyw gynnwys nad yw'r caniatâd angenrheidiol wedi'i sicrhau.

**Defnydd o’r fideo:** bydd gennym hawliau llawn dros y deunydd. Byddwn ni’n defnyddio’r fideos mewn sawl ffordd gan gynnwys – ar ein gwefan, ar y cyfryngau cymdeithasol, mewn cyflwyniad i gleientiaid, yng nghylchlythyr i’r sector.

**Cynulleidfa:** sector y celfyddydau yng Nghymru a’r tu hwnt, ein staff a’n hymddiriedolwyr, llunwyr barn gan gynnwys gwleidyddion cenedlaethol a lleol, y cyhoedd sydd â diddordeb yn y celfyddydau. Rhaid i'r fideo adlewyrchu ein hamcanion cydraddoldeb a chymunedau amrywiol Cymru.

**Tôn llais a brand:** dylai sgript y fideo fod yn hygyrch, gan ddefnyddio Cymraeg a Saesneg Clir. Dylai’r fideo adlewyrchu natur hygyrch ein gwefan https://arts.wales/cy Cyflwynwch ein neges gyda chynhesrwydd ac ychydig o ffraethineb. Dylai'r fideo a'r neges adlewyrchu'r gwerthoedd ein cynllun corfforaethol, "Er budd pawb"- https://arts.wales/cy/node/270

**Datblygu’r sgript:** rhaid i’r sgript fod yn seiliedig ar wybodaeth a ddarparwn. Siôn Brynach, ein Pennaeth Cyfathrebu, fydd yn ei chymeradwyo. Soniwch am sut ewch chi ati i lunio’r sgript gyda ni, gan gynnwys sawl cyfarfod fydd ei angen.

**Datblygu bwrdd stori’r fideo:** nid sgript awgrymedig sydd yma ond hoffem nodi pa negeseuon sydd i'w cynnwys yn y fideo. Bydd modd rhannu'r neges gan ddefnyddio gwahanol fformatau.

Awgrymwn ichi wneud dau beth:

* cysylltu ag aelodau o Bortffolio Celfyddydol Cymru i ofyn am unrhyw gynnwys fideo sydd ganddynt yr hoffent ei gyfrannu at y fideo
* saethu cynnwys pellach yn ôl cyfyngiadau’r pandemig os bydd yn bosibl yn yr amser sydd ar gael

Awgrymwn sefydliadau yn y Portffolio a phosibiliadau eraill ichi eu hystyried. Dylech ddarllen y rhestr o dderbynwyr grant ar ein gwefan - <https://arts.wales/cy/funding/directory>

 **Cyfarwyddiadau am gyflwyno eich cynnig a dyddiadau allweddol**

E-bostiwch eich cyflwyniad atom: **cyfathrebu@celf.cymru**Bydd cyflwyno dyfynbris yn cadarnhau eich diddordeb mewn tendro am y gwaith. Rhowch ‘Cyngor Celfyddydau Cymru – y Coronafeirws a'r Celfyddydau’ yn nheitl eich e-bost

**Dyfynbris i'w dderbyn erbyn:** 1pm ar 5 Mai 2021.

Eich cyfrifoldeb chi yw sicrhau bod eich cynnig yn ein cyrraedd erbyn y dyddiad cau. Nid ystyriwn rai hwyr.

**Rhaid inni gael y fideo gorffenedig erbyn**: 1pm ar 1 Mehefin 2021

**I'w lenwi gan y tendrwr**

**(\*dileu fel sy'n briodol)**

I Gyngor Celfyddydau Cymru

1. \*Rwyf/Rydym wedi darllen y wybodaeth ac yn derbyn eich Amodau Safonol ac Amodau'r Contract uchod a'r dogfennau perthnasol eraill a dyma gynnig cyflenwi’r fideo.
2. Bydd y dyfynbris â'ch derbyniad ysgrifenedig ohono yn gyfystyr â chontract rhwymol rhyngom.
3. \*Rwyf/Rydym yn cytuno i gadw at y tendr am gyfnod o \_\_\_\_\_\_\_\_diwrnod o ddyddiad dychwelyd y dyfynbris. (Os na nodir dyddiad, bydd y tendr yn ddilys am 60 diwrnod o'r dyddiad y gellir ei ddychwelyd.)

|  |  |  |  |
| --- | --- | --- | --- |
| Llofnod |  | Swydd/safle |  |
|  |
| Enw |  | (priflythrennau) |
|  |
| Ar gyfer ac ar ran |  | Dyddiad |  |
|  |
| Ffôn (gan gynnwys cod ardal) |  | Ffacs |  |

**Amserlen manyleb a phris**

*[Rhowch fanyleb fanwl]*

**Llenwch y canlynol**

|  |  |  |  |  |
| --- | --- | --- | --- | --- |
| **Cyflawni** | **Disgrifiad o nwyddau** | **Maint** | **Pris fesul****uned****(ac eithrio TAW)** | **Cyfanswm****pris****(ac eithrio TAW)** |
|  |  |  |  |  |
| **Cyfanswm (ac eithrio TAW)** | £ |

**TAW**

|  |  |  |
| --- | --- | --- |
| 1. | Rhif cofrestru (os ydych chi wedi'ch cofrestru at ddibenion TAW) |  |
| 2. | Cyfanswm y TAW sy'n daladwy ar y tendr  | **£** |
| 3. | Cyfradd TAW |  |  |